1. **számú melléklet**

**Műszaki leírás**

(szempontrendszer)

A műszaki leírás kidolgozása során a beszerzési igény részletes kidolgozása szükséges, mely a következőket tartalmazza (amennyiben releváns).

**Képzés, oktatás:**

1. Képzés megnevezése, valamint a CPV kód szerinti besorolása[[1]](#footnote-1),
2. Képzés célja,
3. Képzés, oktatás azonosító száma, mely szakmajegyzéken, szakképesítések jegyzékén, szakmai továbbképzés jegyzékén stb. szerepel, és egyedi módon azonosítja a képzést, továbbá kérjük a képzési jegyzék webhely címét (url) megadni,
4. Amennyiben a képzés ágazati szakmai továbbképzés körébe tartozik, kérjük a szakmai továbbképzési rendszerre vonatkozó jogszabályt megadni,
5. Amennyiben a képzés nem az ágazati szakmai továbbképzés rendszerébe tartozik, de jogszabály írja elő (pl. tűzvédelmi szakvizsga, munkavédelmi képviselők alap- vagy továbbképzése stb.), kérjük a pontos jogszabályi hely megadását,
6. Képzés formája [pl. Személyes jelenléttel szervezett csoportos képzés (kontakt); Online jelenléttel szervezett csoportos képzés (távoktatás); Blended (kombinált) rendszerű csoportos képzés; Személyes jelenléttel szervezett egyéni képzés (kontakt); Online jelenléttel szervezett egyéni képzés (távoktatás); Blended (kombinált) rendszerű egyéni képzés; Blended (egyéni + csoportos); E-learning];
7. Képzés időtartama (óra[[2]](#footnote-2)) Amennyiben releváns, elméleti és gyakorlati óraszám szerinti megbontásban. Kérjük megadni egy tanóra időtartamát is,
8. Képzésen résztvevők száma (fő),
9. Képzés tervezett helyszíne (település és vármegye). Ha a képzés több helyszínen is megvalósul, sorolja fel az összes települést.
10. Célcsoport megnevezése (megfelelő pl. jellemző munkakör, feladatkör, vezető esetén vezetői szint megjelölése, pályakezdők, új belépők megadásával); kérjük térjenek ki arra, ha a célcsoport tagjai nem állnak jogviszonyban az intézménnyel,
11. A tananyagegységek elnevezése, bemutatása (jellemzően: megnevezés, óraszám, elmélet-gyakorlat aránya, részletes tartalom, távoktatás esetén interaktív animációk, videók száma, időtartama stb.),
12. A képzővel szemben támasztott (jogszabályi) követelmények (pl. bejelentés, engedély, akkreditáció, egyéb minősítési rendszernek való megfelelés stb.) leírása,
13. Képző egyéb feladatai (pl. egészségügyi alkalmassági vizsgálat biztosítása, tananyag tesztelése, javítása, véglegesítése, üzemeltetése, stb.),
14. Résztvevők biztosításának módja (képző vagy megrendelő által történik, vagy megosztva),
15. Személyi feltételek bemutatása (az oktatók vagy más közreműködők képzettsége, szakmai gyakorlata, referenciája, adott esetben oktatók száma),
16. Személyi feltételek biztosításának módja (képző vagy megrendelő által történik vagy megosztva),
17. Tárgyi feltételek bemutatása (helyszín, oktatóterem felszereltsége: projektor, laptop stb.; a szakmai, gyakorlati képzés feltételei: gépek, anyagok, speciális helyszín stb.; tananyagok (könyv, jegyzet stb.); informatikai feltételek: számítógép hálózat, szoftverek, tárhely kapacitás, távoktatási keretrendszer stb.,
18. Tárgyi feltételek biztosításának módja (képző vagy megrendelő által biztosítva vagy megosztva, amennyiben a megrendelő biztosítja, költségmentesen vagy díj ellenében),
19. Képzés zárásával összefüggő információk (vizsga formája, a teljesítmény ellenőrzésével kapcsolatos elvárások,
20. A képzés eredményes elvégzésekor a résztvevő számára kiállított dokumentum neve, jellege (pl. oklevél, igazolás, tanúsítvány stb.),
21. A képzés eredményes elvégzése kreditpontot, tanulmányi pontot eredményez, valamint a kreditpont, tanulmányi pont értéke,
22. A vizsgáztatóval szemben támasztott követelmények leírása (pl. vizsgáztatás a képző intézmény feladata; vizsgaszervezés a képző intézmény feladata; nem zárul vizsgával a képzés, ezért nem releváns; akkreditált vizsgaközpont),
23. A beszerzés más, az elvárt színvonalú szakmai teljesítést és a megalapozott pénzügyi ajánlattételt lehetővé tevő körülményei,

Idegen nyelvi képzés, közúti gépjárművezetői képzés, sugárvédelmi képzés esetében kérjük, szíveskedjenek a képzésekre vonatkozó speciális műszaki leírást kitölteni.

**Oktató, előadó biztosítása**

1. Képzés pontos megnevezése,
2. Képzés, oktatás azonosító száma, mely szakmajegyzéken, szakképesítések jegyzékén, szakmai továbbképzés jegyzékén stb. szerepel, és egyedi módon azonosítja a képzést, továbbá kérjük a képzési jegyzék webhely címét (url) megadni,
3. Képzés formája [pl. Személyes jelenléttel szervezett csoportos képzés (kontakt); Online jelenléttel szervezett csoportos képzés (távoktatás); Blended (kombinált) rendszerű csoportos képzés; Személyes jelenléttel szervezett egyéni képzés (kontakt); Online jelenléttel szervezett egyéni képzés (távoktatás); Blended (kombinált) rendszerű egyéni képzés; Blended (egyéni + csoportos); E-learning];
4. Felkérni kívánt oktatók, előadók létszáma (fő),
5. Az oktató, előadó által ellátandó képzési, oktatási feladat időtartama és a képzési, oktatási feladat intenzitásának meghatározása (alkalom\*óraszám, egy tanóra időtartama),
6. Az oktató, előadó által ellátandó képzési, oktatási feladat pontos leírása (pl. az oktatott tananyagegység/téma/ megnevezése, a tanórák száma, az elméleti és gyakorlati tanórák száma),
7. Oktatás, képzés tervezett helyszíne (település és vármegye) Ha a képzés több helyszínen is megvalósul, sorolja fel az összes települést!
8. Az oktató egyéb feladatai (pl. jelenléti ív vezetése),
9. A képzés, oktatás megtartásának – és ezzel a szolgáltatásnyújtás – tervezett ütemezése,
10. Tárgyi feltételek bemutatása (helyszín, oktatóterem felszereltsége: projektor, laptop stb.; a szakmai, gyakorlati képzés feltételei: gépek, anyagok, speciális helyszín stb.), tananyagok (könyv, jegyzet stb.), informatikai feltételek: számítógép hálózat, szoftverek, tárhely kapacitás, távoktatási keretrendszer stb.,
11. Tárgyi feltételek biztosításának módja (oktató/előadó vagy megrendelő által biztosítva vagy megosztva, amennyiben a megrendelő biztosítja, költségmentesen vagy díj ellenében)
12. Oktatóval/előadóval szemben támasztott követelmények leírása (pl. végzettség, szakmai tapasztalat, referenciák).

**Tananyag- vagy tesztfejlesztés:**

1. A tananyag formája (pl. nyomtatott, elektronikus, távoktatás),
2. A tananyag felhasználásának célja (amennyiben releváns a képzés megnevezése),
3. A tananyag pontos megnevezése,
4. Tananyag célcsoportja, célcsoportjának létszáma (adott évben vagy hosszabb távon),
5. A tananyag terjedelme és a formai előírások [pl. szerzői ívben vagy más módon megadva, karakterszám- szóközzel/szóköz nélkül, betűméret és betűtípus, a tananyag feldolgozásához szükséges időtartam (óra)],
6. A tananyag tartalmi egységeinek száma, főbb tartalmi egységek megnevezése, az elméleti és a gyakorlati egységek száma és aránya,
7. Távoktatási tananyag esetén az alkalmazni kívánt távoktatási keretrendszer megnevezése, multimédiás elemek típusai és tervezett száma (videó, animáció, hanganyag stb.),
8. Tananyagfejlesztők száma,
9. A tananyagfejlesztéshez szükséges szakember(ek), [pl. feladatkör(ök) meghatározása: tananyagszerkesztő, grafikus, szakmai/nyelvi lektor stb.],
10. A tananyagfejlesztésbe bevonni kívánt szakemberekkel szemben támasztott követelmények leírása (képzettség, szakmai tapasztalat, referencia),
11. Szerzői jogra vonatkozó előírások,
12. Megrendelő feladatai,
13. A beszerzés más, az elvárt színvonalú szakmai teljesítést és a megalapozott pénzügyi ajánlattételt lehetővé tevő körülményei.

1. a közös közbeszerzési szószedetről (CPV) szóló 2195/2002/EK európai parlamenti és tanácsi rendelet módosításáról és a közbeszerzési eljárásokról szóló 2004/17/EK és 2004/18/EK európai parlamenti és tanácsi irányelvnek a CPV felülvizsgálata tekintetében történő módosításáról szóló 2007. november 28-i 213/2008/EK bizottsági rendelet alapján. [↑](#footnote-ref-1)
2. Konferencia esetén a konferencia napjainak számával is megadható [↑](#footnote-ref-2)